Tashka Yawanawá (Glasen izdih)
(Glasen izdih)
(Petje)
(Konec petja)
(Glasen izdih)
Ime mi je Tashka Yawanawá.
Tu sem s svojo ženo.
Sem iz skupnosti Yawanawá,
ki se nahaja v zvezni državi Acre
v brazilskem delu Amazonije.
Nekaj dni je trajalo, da sva prispela sem.
Pravkar sem zapel pesem,
da nas povežem z duhom deževnega gozda.
Že od nekdaj
moje ljudstvo živi na območju Yawanawá.
Naravo vidimo
na celosten način.
Menimo, da narava pripada vsemu človeštvu.
Za ljudstvo Yawanawá
sta okolje, gozd, živa.
A tu so vedno izzivi.
Kot mnogi veste, zdaj večinoma zato,
ker amazonski deževni gozd gori.
To vpliva na vse nas.
Uničevanje amazonskega deževnega gozda ne vpliva samo na staroselce,
ker smo vsi povezani.
Karkoli naredimo v naši skupnosti, če zažgem vse,
bo to imelo vpliv tukaj,
ko pride sneg sem za božič.
Če onesnažujete tu,
bo to imelo vpliv takrat, ko v moji državi dežuje.
Včasih sem pravil, da vsi pripadamo globalni vasi.
Pravil sem, da amazonski deževni gozd pripada človeštvu,
in da mora tudi človeštvo poskrbeti za to, kot staroselci po svetu.
In zato
je čas, da se zbudimo, združimo.
Mi Yawanawá opravljamo svoje delo.
Skrbimo za mater zemljo.
Sedaj predajam besedo moji ženi.
Laura Yawanawá: Tu smo in naša srca jočejo.
Tu se smehljam, a moje srce joče,
ker je veliko našega gozda uničenega.
In želim vam samo poslati sporočilo.
Ta kriza daje človeštvu dve možnosti.
Ena možnost je, da uničite in iztrebite
naš gozd in vse kulture, ki mu pripadajo.
Ali pa to krizo spremenimo v priložnost,
da opolnomočimo staroselce,
da podpremo staroselce
in rešimo deževni gozd in njihovo kulturo.
Kako lahko to storimo?
Mi, Yawanawá, smo naredili življenjski načrt,
strateški načrt,
ki nam narekuje korake, s katerimi želimo zaščititi svoje ozemlje.
Skrbimo za približno 200 000 hektarov deževnega gozda.
A sedaj je ogrožen.
Ta življenjski načrt nam kaže, kako naj zaščitimo svojo zemljo,
našo naravno raznolikost,
našo kulturo, našo izobrazbo.
Vabim vas vse,
vabim vsa podjetja,
vabim vse vlade, vso civilno družbo,
naj poslušajo staroselce,
naj se vrnejo k svojim koreninam.
Tu smo že mnogo, mnogo ... že stoletja.
Poskušali smo zakričati svetu,
da moramo zavarovati naše ozemlje, našo naravo.
In nikoli nas ne poslušate.
Nikoli.
Menim, da ta kriza uči človeštvo,
da nas morate sedaj poslušati
in neposredno podpreti staroselce,
neposredno podpreti njihove pobude.
To je sporočilo, ki bi vam ga rada predala.
Staroselci imamo odgovor
in če želite rešiti amazonski deževni gozd,
je treba ukrepati zdaj.
TY: (Glasen izdih)
(Aplavz)